สังเกตความยากลำบากในการสื่อสาร ตระหนักในความแตกต่างของการเข้าสังคม ประเมินโรคออทิสซึมในแต่ละช่วงอายุ
ฟังดูเสียงและการพึมพำที่จะต้องเพิ่มขึ้นเมื่อเขาเติบโตขึ้น เด็กมักจะส่งเสียงได้เต็มคำเมื่ออายุได้ประมาณ 16 ถึง 24 เดือน  ทารกปกติจะสามารถร่วมส่งเสียงโต้ตอบกับคุณได้เหมือนการร่วมสนทนาเมื่ออายุราวเก้าเดือน ทารกที่เป็นออทิสติกอาจไม่ส่งเสียงเลยหรืออาจส่งเสียงเป็นคำได้แต่แล้วก็สูญทักษะนี้ไป เด็กปกติจะสามารถพูดอ้อแอ้ได้ในราวอายุ 12 เดือน พูดกับเขาเรื่องของเล่นชิ้นที่โปรดและฟังการเรียบเรียงคำและทักษะการสนทนา เด็กที่มีพัฒนาการตามปกติจะพูดคำได้มากในตอนอายุ 16 เดือน และสามารถสร้างวลีสองคำที่มีความหมายได้ในตอนอายุ 24 เดือน และพูดประโยคเชื่อมโยงได้ตอนอายุห้าขวบ   เด็กที่เป็นออทิสติกมักจะสลับคำในการเรียบเรียงประโยค หรือไม่ก็จะทวนวลีหรือประโยคของคนอื่น อย่างที่เรียกกันว่า อาการพูดเลียน (echolalia) หรือพูดเป็นนกแก้วนกขุนทอง พวกเขาอาจใช้คำสรรพนามผสมปนเปเช่น พูดว่า "เธออยากจะกินแพนเค้กไหม" ในเวลาที่พยายามจะบอกว่าพวกเขาต้องการกินแพนเค้ก  เด็กออทิสติกบางคนผ่านขั้นตอน “การพูดจาแบบเด็ก” และมีทักษะทางภาษาขั้นสูงก็มี พวกเขาอาจเรียนรู้ที่จะพูดได้ก่อนวัย และ/หรือมีคลังคำศัพท์อยู่เยอะมาก พวกเขาอาจจะมีการสนทนาที่แตกต่างไปจากเพื่อนร่วมอาการคนอื่นได้ ดูว่าลูกคุณตีความทุกอย่างตรงตัวหรือไม่ เด็กที่เป็นออทิสติกมักจะตีความหมายของภาษากาย น้ำเสียง และการแสดงออกทางสีหน้าท่าทางผิดจากความจริง  ถ้าคุณมีช่วงเวลาแสดงอาการหัวเสียแกมประชดประชัน แล้วร้องขึ้นมาว่า “ช่างยอดเยี่ยมมากเลย!” เมื่อไปเจอลูกออทิสติกใช้ปากกาแดงเขียนอะไรจนเปรอะผนังห้องนั่งเล่นไปหมด พวกเขาอาจคิดว่าคุณหมายความตรงตัวว่าฝีมือทางศิลปะของเขาเยี่ยมยอด เด็กออทิสติกมักมีวิธีการสื่อสารทางอวัจนภาษาที่ไม่เหมือนใคร เนื่องจากคนส่วนใหญ่จะเคยชินกับการเห็นภาษากายที่ไม่เป็นออทิสติก มันเลยจะทำให้คุณและคนอื่นๆ สับสนอยู่บ่อยๆ  น้ำเสียงเป็นแบบหุ่นยนต์ เหมือนร้องเพลง หรือเป็นเหมือนเด็กเล็ก (ทั้งที่เขากำลังย่างวัยรุ่นหรือเป็นผู้ใหญ่) ภาษากายที่มักจะไม่ตรงกับความรู้สึก มีการแสดงสีหน้าน้อยมาก หรือแสดงสีหน้ามากเกินไป หรือไม่ก็แสดงแบบไม่มีใครเหมือน เด็กทารกปกติจะเป็นพวกชอบสังคมโดยธรรมชาติ และรักจะสบตาผู้คน เด็กทารกที่เป็นออทิสติกอาจแลดูเหมือนว่าจะไม่ชอบมีปฏิสัมพันธ์กับพ่อแม่ หรืออาจดู "เพิกเฉย" ในสายตาของพ่อแม่ที่ไม่ได้เป็นออทิสติก   สบตา เด็กทารกที่กำลังมีพัฒนาการจะสบตากลับได้ภายในอายุหกถึงแปดสัปดาห์ เด็กที่เป็นออทิสติกอาจไม่มองคุณ หรืออาจเลี่ยงที่จะสบตาด้วย ยิ้มให้ เด็กทารกที่ไม่ได้เป็นออทิสติกสามารถยิ้มและแสดงท่าทีว่าอบอุ่นมีความสุขได้ตั้งแต่อายุหกสัปดาห์หรือก่อนหน้านั้นอีก เด็กที่เป็นออทิสติกจะไม่ยิ้มให้กระทั่งกับพ่อแม่ จ้องหน้า ดูว่าเขาเลียนแบบคุณหรือไม่ เด็กที่เป็นออทิสติกอาจไม่สนใจในการเล่นทำเลียนตาม ทารกทั่วไปจะตอบสนองตามชื่อได้ภายในอายุเก้าเดือน ปกติแล้วเด็กทารกที่กำลังพัฒนาจะสามารถเอ่ยเรียกคุณว่ามามะหรือปาป๊ะกลับได้ภายในอายุ 12 เดือน พออายุสองหรือสามขวบ เด็กปกติจะสนใจเล่นเกมกับคุณและคนอื่นๆ   เด็กที่เป็นออทิสติกอาจดูตัดขาดจากโลก หรือตกอยู่ในภวังค์ความคิดของตนเอง เด็กเล็กที่ไม่ได้เป็นออทิสติกจะให้คุณเข้ามามีส่วนร่วมในโลกของเขา ไม่ว่าจะโดยการชี้มือชี้ไม้ แสดง ยื่นมือมา หรือโบกไม้โบกมือ ตั้งแต่อายุ 12 เดือน เด็กปกติจะเข้าร่วมในการเล่นแบบใกล้กับคนอื่น (parallel play) จนกระทั่งพวกเขามีอายุราวสามขวบ ในการเล่นแบบใกล้กับคนอื่นนั้น หมายความว่าพวกเขาจะเล่นอยู่ข้างๆ เด็กคนอื่นและสนุกกับการมีคนอื่นอยู่ด้วย แต่ไม่จำเป็นจะต้องเข้าร่วมเล่นด้วยกัน อย่าสับสนการเล่นแบบใกล้กับคนอื่นและเด็กออทิสติกที่ไม่สนใจเข้าสังคม พออายุประมาณห้าขวบ เด็กปกติจะเข้าใจได้ว่าคุณมีความเห็นต่อสิ่งต่างๆ ต่างออกไปจากเขา เด็กออทิสติกมักจะทำความเข้าใจว่าคนอื่นก็อาจมีมุมมองแบบอื่นและไม่ได้รู้สึกเหมือนกับตัวเองได้ยาก พวกเขามักทำตัวเหมือนขาดความเห็นใจในผู้อื่น   ถ้าลูกคุณชอบไอศกรีมสตรอเบอร์รี่ จงบอกลูกว่าคุณชอบรสช็อกโกแล็ตมากที่สุด แล้วดูว่าเขาทักท้วงหรือเสียใจไหมที่คุณไม่ได้มีความคิดเห็นพ้องไปกับเขา คนที่เป็นออทิสติกหลายคนเข้าใจเรื่องนี้ในทางทฤษฏีมากกว่าในทางปฏิบัติ  เด็กออทิสติกอาจเข้าใจว่าคุณชอบสีฟ้า แต่ไม่รู้ตัวเลยว่าอาจทำให้คุณเสียใจถ้าเธอจะเดินเตร็ดเตร่ออกไปดูลูกโป่งอีกฟากของถนน เด็กที่เป็นออทิสติกอาจประสบกับช่วงอารมณ์ระเบิด หรือการปลดปล่อยอารมณ์ออกมาอย่างสุดขั้วที่คล้ายกับการชักดิ้นชักงอ อย่างไรก็ดี สิ่งเหล่านี้ไม่ได้เกิดด้วยความเต็มใจและมันจะสร้างความเสียใจแก่เด็กอย่างมาก   เด็กออทิสติกอาจประสบกับเรื่องท้าทายมากมาย และหลายคนคิดลองจะจับเอาอารมณ์ความรู้สึกของตน "ยัดใส่ขวด" เพื่อเอาใจคนดูแล และเด็กอาจคับข้องใจมากจนอาจเกิดการทำร้ายตัวเอง เช่น เอาศีรษะโขกผนังหรือกัดตัวเองได้ เด็กออทิสติกอาจรู้สึกเจ็บปวดมากกว่าเพราะทั้งประเด็นอ่อนไหว การถูกปฏิบัติแบบผิดๆ และปัญหาอื่นๆ พวกเขาอาจแสดงอาการกราดเกรี้ยวออกมาบ่อยเพื่อเป็นการป้องกันตัวเอง อาการบางอาการนั้นเห็นได้ชัดตั้งแต่อายุสองถึงสามขวบ เกินไปกว่านั้นแล้ว เด็กสามารถถูกวินิจฉัยว่าเป็นได้ในทุกช่วงอายุ โดยเฉพาะในช่วงเวลาเปลี่ยนผ่าน (เช่น ขึ้นชั้นมัธยมหรือตอนย้ายบ้าน) หรือช่วงที่ทำให้เครียดอื่นๆ การที่ชีวิตเรียกร้องอะไรมากอาจทำให้คนที่เป็นออทิสติก "ถอยออกมา" เพื่อที่จะรับมือ มีผลให้คนที่รักและเป็นห่วงเขาต้องมองหาการตรวจรักษา   ในเด็กบางคน อาจสังเกตเห็นสัญญาณได้ตั้งแต่ปีสองปีแรกของชีวิต บางคนอาจตรวจไม่พบจนกระทั่งเข้ามหาวิทยาลัย เมื่อความยากลำบากในการพัฒนาตัวเริ่มจะเห็นได้ชัดเป็นพิเศษ เด็กส่วนใหญ่จะมีหลักเวลาของการพัฒนาเป็นไปตามรูปแบบจำเพาะ โดยอาจคลาดเคลื่อนได้เล็กน้อย เด็กออทิสติกอาจบรรลุตามหลักเวลานี้ได้ทีหลัง บางคนอาจจะแก่แดดเกิน ทำเอาพ่อแม่นึกว่าเขาเป็นเด็กอัจฉริยะที่เก็บตัวหรือกำลังดิ้นรนปรับตัว    พออายุสามขวบ เด็กมักจะสามารถเดินขึ้นบันได เล่นของเล่นที่ใช้ความชำนาญอย่างง่ายๆ และเล่นบทบาทตามจินตนาการได้ พออายุสี่ขวบ เด็กสามารถเล่าเรื่องที่ตัวเองชอบ เขียนอะไรลวกๆ และทำอะไรตามขั้นตอนง่ายๆ ได้ พออายุห้าขวบ เด็กจะวาดรูปได้ เล่าถึงเหตุการณ์ที่พบในวันนั้น ล้างมือเอง และมีสมาธิในการทำอะไรสักอย่างได้ เด็กโตหรือวัยรุ่นที่เป็นออทิสติกอาจแสดงอาการยึดมั่นอยู่ในรูปแบบหรือกิจวัตร มีความสนใจพิเศษในเรื่องหนึ่งอย่างลุ่มหลง ชมชอบในสิ่งที่ผิดแผกไปจากคนวัยเดียวกัน หลีกเลี่ยงการสบสายตา และอาจไวต่อการถูกเนื้อต้องตัว ปรึกษาแพทย์หากคุณเป็นกังวลในพัฒนาการของลูก อย่ามัวทอดเวลาออกไปถ้าลูกสูญเสียความสามารถในการพูดจา ทักษะการดูแลตัวเอง หรือทักษะการเข้าสังคมในช่วงอายุใดก็ตาม  ทักษะส่วนใหญ่นั้นที่หายไปนั้นยังคงอยู่ "ที่นั่น" และสามารถรื้อฟื้นกลับคืนมาได้
ส่งเสียงขันแล้วดูว่าเขาส่งเสียงตอบหรือไม่. ทำการสนทนา. ลองแสดงสีหน้าท่าทาง. ตรวจดูการแสดงสีหน้า น้ำเสียง และภาษากายของเขา. มีปฏิสัมพันธ์กับลูก. เรียกชื่อ. เล่นกับลูกในวัยเตาะแตะ. ตรวจสอบความแตกต่างของความคิดเห็น. ประเมินอารมณ์และการปลดปล่อยอารมณ์. รู้ว่าเมื่อไหร่ถึงจะสังเกตอาการออทิสติกออก. รู้หลักเวลาของเด็ก. สังเกตดูทักษะที่สูญหายไป.
https://www.wikihow.com/Recognize-Signs-of-Autism-in-a-Child https://www.wikihow.com/Recognize-Signs-of-Autism-in-a-Child https://www.wikihow.com/Recognize-Signs-of-Autism-in-a-Child
Watching for Communication Difficulties Recognizing Social Differences Assessing Autism Across the Ages